Áfram verður hvasst
Áframhaldandi hvassviðri er víða á landinu og eru vindhviður mjög snarpar, 35-40 m/s, undir Eyjafjöllum og í Öræfum. Snjókoma og skafrenningur er á fjallvegum austan og norðaustanlands og él á annesjum norðanlands.
Greiðfært er á Hellisheiði og í Þrengslum en annars hálka eða hálkublettir er á flestum leiðum á Suðurlandi. Búist er við snjókomu á Hellisheiði í kvöld og nótt og takmörkuðu skyggni en slydda eða snjókoma verður á láglendi sunnan til í nótt, samkvæmt upplýsingum frá Vegagerðinni.
Flughálka er á Krísuvíkurvegi. Óveður er undir Eyjafjöllum og hálkublettir.
Hálka eða hálkublettir nokkuð víða á Vesturlandi. Hálkublettir og skafrenningur er á Bröttubrekku. Á Vestfjörðum er víða hálka eða hálkublettir og skafrenningur á fjallvegum. Þæfingsfærð og óveður er á Hálfdán og Mikladal. Þæfingur og skafrenningur er á Þröskuldum, Hjallahálsi sem og á Gemlufallsheiði og í Súgandafirði. Þæfingsfærð er frá Bjarnarfirði norður í Árneshrepp.
Á Norðurlandi er hálka eða hálkublettir mjög víða og skafrenningur á fjallvegum. Þæfingur, snjókoma og skafrenningur er á Hófaskarði og Hálsum sem og á Hólasandi. Á Austurlandi er ófært á Fjarðarheiði. Hálka, snjóþekja, þungfært og stórhríð er á Möðrudalsöræfum og þæfingsfærð og snjókoma á Vopnafjarðarheiði. Þungfært og skafrenningur er á Sandvíkurheiði og Vatnsskarði eystra.
Hálka er svo á flestum vegum á Héraði en snjóþekja og skafrenningur á Fagradal og þungfært og stórhríð á Oddskarði.  Snjóþekja, skafrenningur og éljagangur er með suðausturströndinni í Lómagnúp.
Veðurvefur mbl.is
Áframhaldandi hvassviðri er víða á landinu og eru vindhviður mjög snarpar, 35-40 m/s, undir Eyjafjöllum og í Öræfum.
Snjókoma og skafrenningur er á fjallvegum austan og norðaustanlands og él á annesjum norðanlands.
Greiðfært er á Hellisheiði og í Þrengslum en annars hálka eða hálkublettir er á flestum leiðum á Suðurlandi.
Hálka eða hálkublettir nokkuð víða á Vesturlandi.
Á Norðurlandi er hálka eða hálkublettir mjög víða og skafrenningur á fjallvegum.
Hálka er svo á flestum vegum á Héraði en snjóþekja og skafrenningur á Fagradal og þungfært og stórhríð á Oddskarði.